Στέφανος Πετρίτσης

Ο Στέφανος Πετρίτσης (Σάμος 14 Σεπτεμβρίου 1924 – 27 Φεβρουαρίου 2007)Πέθανε ο Στέφανος Πετρίτσης , εφημερίδα "Ακρίτας", 3-3-2007, ανάκτηση 27-8-2013. ήταν Έλληνας ποδοσφαιριστής και προπονητής ποδοσφαίρου.

Σταδιοδρομία ποδοσφαιριστή
Ως ποδοσφαιριστής διακρίθηκε τη δεκαετία του 1950 με τη φανέλα των Α.Ο. Πεύκης (τότε λεγόταν Α.Ο. Μαγκουφάνας) και Α.Ο. Νέας Ιωνίας (πρώην Όμιλος Φιλάθλων Νέας Ιωνίας).Ιστορία του Ο.Φ. Νέας Ιωνίας

Σταδιοδρομία προπονητή
Εργάστηκε ως προπονητής σε αρκετούς συλλόγους στην Ελλάδα όπως Απόλλων Αθηνών (1969), Δόξα Δράμας, Νίκη Βόλου, Ολυμπιακό Κοζάνης, Α.Γ.Σ. Καστοριά,συνέντευξη Στέφανου Πετρίτση στον Μίμη Βαζογιάννη, εφ. Αθλητική Ηχώ, 31/7/74, σελ. 2 Α.Ο. Τρίκαλα, Α.Ο. Καβάλα και ΟΦΗ μεταξύ άλλων, ενώ εργάστηκε και στην Κύπρο, αναλαμβάνοντας την τεχνική ηγεσία της Ανόρθωσης."ΣΤΕΦΑΝΟΣ ΠΕΤΡΙΤΣΗΣ: Ο Έλλην προπονητής που εδέχθη τα θερμά συγχαρητήρια της Ανορθώσεως Κύπρου δια την εν γένει εργασία του", εφ. Αθλητική Ηχώ, 13/7/74, σελ. 2

Επίσης, υπήρξε για πολλά χρόνια στην τεχνική ηγεσία των τμημάτων υποδομής της Ελληνικής Ποδοσφαιρικής Ομοσπονδίας (ΕΠΟ). Ήταν ο προπονητής της μεσογειακής ομάδας της Ελλάδας όταν το 1991 κατέκτησε το χρυσό μετάλλιο νικώντας στον τελικό 3-1 την Τουρκία.

Το 1992 βρέθηκε στον πάγκο της Εθνικής Ανδρών για έναν αγώνα. Συγκεκριμένα, στις 29 Ιανουαρίου 1992 αντικατέστησε τον Αντώνη Γεωργιάδη στον εκτός έδρας φιλικό αγώνα εναντίον της Αλβανίας, όμως στους αγώνες που ακολούθησαν και εν όψει της προκριματικής φάσης για το Μουντιάλ 1994 αποφασίστηκε όπως επανέλθει ο Αντώνης Γεωργιάδης, ο οποίος και αντικαταστάθηκε τελικά οριστικά τον Σεπτέμβριο του ίδιου έτους με την έλευση του Αλκέτα Παναγούλια (για την τρίτη και τελευταία του θητεία στην τεχνική ηγεσία της Ελλάδας).

Ο Στέφανος Πετρίτσης απεβίωσε το 2007, σε ηλικία 82 ετών.

Πηγές
 Ο αθλητισμός στη Νέα Ιωνία. ΙΜΣ

Παραπομπές

Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Εθνικής Ελλάδας
Κατηγορία:Προπονητές ποδοσφαίρου Εθνικής Ελλάδας ανδρών U19
Κατηγορία:Προπονητές ποδοσφαίρου Δόξας Δράμας
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Καστοριάς
Κατηγορία:Προπονητές ποδοσφαίρου Α.Ο. Τρικάλων
Κατηγορία:Προπονητές ποδοσφαίρου Α.Ο. Καβάλα
Κατηγορία:Προπονητές ποδοσφαίρου ΟΦΗ
Κατηγορία:Προπονητές ποδοσφαίρου Ανόρθωσης